Efter en solrig, men blæsende tirsdag, venter der Nordjylland et massivt regnvejr tirsdag aften. Det kommer - for at sige det lige ud - til at stå ned i stænger. Temperaturerne har i løbet af dagen været oppe og runde de 20 grader, men henover aftenen, når det massive lavtryk, der i Thy og på Mors kan give op mod 35 milimeter nedbør i løbet af aftenen, falder den til omkring 15 grader. Derudover bliver det en blæsende affære, hvor vinden flere steder bliver af kulingstyrke. Det vejrbillede fortsætter onsdag, hvor dagen ellers kan starte flot, men hurtigt ender med regn. Det er efterdønningerne af det voldsomme lavtryk fra tirsdag aften, der giver masser af regn og blæst, muligvis torden og blot 13-14 grader, hvor det bliver varmest. Prognoserne fra TV 2 Vejret forudser, at der er flere af den slags øv-dage på vej, så sommeren har bestemt ikke indfundet sig, selvom kalenderen siger noget andet. Torsdag bliver en gentagelse af onsdag med en flot morgen, hvorefter det skyer til og begynder at regne. Fredag bliver en rendyrket gråvejrsdag, og så er der lørdag og søndag, som prognoserne er mere uenige om. De to dage kan blive både drenge og piger, så hvis du savner sol og varme, anbefaler vi, du sender en bøn afsted til vejrguderne. Det kan være de lytter til dig,

Opsummering:
Solen bliver afløst af et massivt regnvejr tirsdag aften, og det fortsætter onsdag.